CELEX: 62018CN0059
Language: lv
Date: 2018-01-30 00:00:00
Title: Lieta C-59/18: Prasība, kas celta 2018. gada 30. janvārī – Itālijas Republika/Eiropas Savienības Padome

12.3.2018   
            
            
               LV
            
            
               Eiropas Savienības Oficiālais Vēstnesis
            
            
               C 94/15
            
         Prasība, kas celta 2018. gada 30. janvārī – Itālijas Republika/Eiropas Savienības Padome
   (Lieta C-59/18)
   (2018/C 094/18)
   Tiesvedības valoda – itāļu
   
      Lietas dalībnieki
   
   
      Prasītāja: Itālijas Republika (pārstāvji: G. Palmieri, S. Fiorentino un C. Colelli, avvocati dello Stato)
   
      Atbildētāja: Eiropas Savienības Padome
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Eiropas Savienības Padomes 2017. gada 20. novembra sanāksmē Vispārējo lietu padomes sastāvā pieņemto lēmumu 14559/17, kas ir publicēts preses paziņojumu lapā, kas ietver ziņojumu [Outcome of the Council meeting (3579th Council meeting)], daļā, kurā ir noteikts, ka Eiropas Zāļu aģentūras (EMA) biroja jaunā atrašanās vieta tiek pārcelta uz Amsterdamu, un tā rezultātā noteikt, ka šīs aģentūras atrašanās vieta ir jānosaka Milānā.
            
         
      Pamati un galvenie argumenti
   
   Itālijas valdība ir iesniegusi prasību Eiropas Savienības Tiesā par Eiropas Savienības Padomes lēmumu 14559/17, kas ir pieņemts 2017. gada 20. novembra sanāksmē Vispārējo lietu padomes sastāvā un kas ir publicēts preses paziņojumu lapā, kas ietver ziņojumu [Outcome of the Council meeting (3579th Council meeting)], daļā, kurā ir noteikts, ka Eiropas Zāļu aģentūras (EMA) biroja jaunā atrašanās vieta tiek pārcelta uz Amsterdamu. Savas prasības pamatojumam Itālijas valdība ir izvirzījusi tikai vienu prasības pamatu par pilnvaru nepareizu izmantošanu sakarā ar izmeklēšanas neveikšanu un faktu sagrozīšanu, ko ir izraisījusi Amsterdamas biroja faktiskās atrašanās vietas neatbilstība piedāvājumā sniegtajai informācijai.